קרא את הטקסט שלפניך וענה על השאלות

דולי הפנינים

             
             כאשר גרגיר חול חודר לעין, הוא מציק לנו מאד. אנו מתחילים מיד למצמץ, והעין דומעת. כל זאת כדי 
	להוציא את הגוף הזר שחדר לעין.             
             לפעמים חודר גרגיר חול או גוף זר אחר לתוך צדפה גדולה, החיה באוקיינוס ליד האי צילון. הדבר מזיק
מאד לצדפה ואולי אף פוצע אותה. כדי להגן על עצמה מפני הגוף הזר, מפרישה הצדפה מגופה חומר מיוחד, העוטף את הגוף הזר מכל צדדיו. הפרשה זו נמשכת ימים רבים. אבל בסופו של דבר עטוף גרגיר החול בכדור קטן, חלק, עגול ויפה להפליא. כדור זה הוא הפנינה שנשים אוהבות להתקשט בה.	
              כדי להגיע אל הפנינה יש לדלות תחילה את הצדפה ממעמקי-הים. צדפות הפנינים חיות רק במים חמימים ובעומק של כחמישה-עשר או עשרים מטר. לא בכל צדפה יש פנינה. כדי להגיע אל הפנינים יש צורך להוציא צדפות רבות מאד.
  	מוציאי הפנינים יוצאים בסירה אל המקום שם חיות הצדפות וצוללים בים כשהם לבושים בגדי-אמודאים. אבל רבים מהם צוללים כשרק בגד-ים לגופם. צוללנים אלה צוללים בים במהירות רבה בעזרת אבן כבדה. הם מחזיקים בידיהם סכין וסל לאסוף בו את הצדפות. עליהם לעבוד בזריזות, כי הם
	יכולים להישאר מתחת למים שישים עד תשעים שניות בלבד.
	 סכנות רבות אורבות לדולי-הפנינים. כרישים רבים שטים ליד החופים ולא פעם נטרפים דולי הפנינים
	בשיני הכרישים. אבל הסכנה הגדולה ביותר אורבת למוציאי הפנינים מהמים עצמם. לחץ המים בעומק
	של כעשרים מטר הוא כה רב עד שהוא גורם נזק לגוף האדם. לכן דולי הפנינים אינם מאריכים ימים 
	ומתים בגיל צעיר.
	ביפן מצאו דרך קלה יותר להשיג פנינים. היפנים מגדלים את צדפות הפנינה במקומות מיוחדים. מגדלי הפנינים פותחים בכוח את שפתי הפנינה ומכניסים לכל צדפה גרגיר חול קטן. כך הם מכריחים אותה ליצור פנינה. כעבור זמן, כאשר הפנינים מוכנות – פותחים מגדלי הפנינים את הצדפות ומוציאים מתוכן 
             את הפנינים.

ענה על השאלות שלפניך

שים לב להוראות המופיעות בכל שאלה:  לעיתים עליך לסמן תשובה אחת (התשובה הנכונה ביותר) ולעיתים עליך לסמן כמה תשובות (כל התשובות הנכונות).

												 
1. סמן את התשובה הנכונה ביותר. 
הפנינה היא :
א.	חומר כלשהו המוחדר בכוח אל תוך הצדפה ומתכסה בהפרשה לבנה.
ב.	דמעה שהפכה לגוף זר בתוך הצדפה.
ג.	חלק מהצדפה.
ד.	גרגר חול עטוף בחומר המופרש מהצדפה. 				

2. סמן את התשובה הנכונה ביותר.
מהן הסכנות האורבות לדולי הפנינים? 
א.	חדירת גרגרי חול לעיניהם.
ב.	אבן צלילה קטנה מדי וקצב צלילה מהיר מדי.
ג.	פגיעת כרישים ונזק כתוצאה מלחץ המים.
ד.	אובדן הפנינים.    
                                                                                               
3. סמן את התשובה הנכונה ביותר.
המילה "למצמץ" (שורה 1) פירושה:
א.	לסגור ולפקוח  
ב.	לצעוק 
ג.	להקטין 
ד.	לקפוץ במקום.                                                                                                                  

4.  סמן את התשובה הנכונה ביותר.
המילה "לדלות" (שורה 7) פירושה:
א.	לפתוח  
ב.	לגדל  
ג.	להוציא 
ד.	לדלל

5.    סמן את התשובה הנכונה ביותר.
הפיסקה השניה ( שורות  3-6) עוסקת בעיקר ב:
א.	דרך פעולתם של דולי הפנינים.        
ב.	הסכנות האורבות לדולי הפנינים.   
ג.	תהליך היווצרותה של הפנינה בים.  
ד.	חדירת גרגר-חול לעין בשעת דליית הפנינים.        					  					
6.   סמן את התשובה הנכונה ביותר.
לאחר שגרגיר-חול חודר לצדפה  -
א.	הוא עוטף את הפנינה ושומר עליה.
ב.	הצדפה מפרישה חומר מיוחד.
ג.	צוללנים דולים את הצדפה מהים.
ד.	פותחים את הצדפה ומוציאים מתוכה את הפנינה.										
7.  סמן את התשובה הנכונה ביותר: 
מן הטקסט ניתן ללמוד כי –
א.	דולי הפנינים התרגלו להישאר מתחת למים בין  3 ל- 5 דקות.
ב.	דולי פנינים ותיקים הם צוללנים זריזים מאוד.
ג.	דליית פנינים מן הים קלה יותר מייצור פנינים.
ד.	דליית פנינים הינה מקצוע קשה ומסוכן.                                            
 
8. סמן את התשובה הנכונה ביותר: 
 תפקידה של הפיסקה הראשונה בטקסט (שורות 1-2), הוא –
א.	להמחיש ולהדגים את תהליך ייצור הפנינה בטבע.
ב.	להמחיש ולהדגים את תהליך הוצאת הפנינה על-ידי הצוללנים.
ג.	להשוות בין תהליך ייצור הפנינה בטבע, לבין תהליך ייצור הפנינה באופן מלאכותי.
ד.	להסביר את הקשר בין הפנינה לבין העין.                                                   

9. סמן את התשובה הנכונה ביותר
אנשים מעטים עוסקים בדליית פנינים, כי:
א.	בעבודה זו השכר נמוך.
ב.	קיימת סכנה של חדירת גרגרי חול לעיניים.
ג.	סכנות ופגיעות רבות אורבות להם בעבודתם.
ד.	עבודה בעומק הים גורמת נזק לגוף.                              

 הבעה
בחר נושא אחד (מתוך שניים)  וכתוב עליו חיבור:
1.	אני אוהב/ לא אוהב לבלות על שפת-הים (התייחס בחיבורך למים, לשפת הים, לשמש, לפעילויות בים, לסכנות).
2.	את/ה רוצה לבלות חופשה על שפת-הים. כתוב/י מכתב לחבר ושכנע אותו לבוא איתך (התייחס למים,   
      לשפת הים, לשמש, לפעילויות בים, לסכנות).						

כתוב בהרחבה (לפחות 15-20 שורות):

________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________ 

שם הטקסט: דולי הפנינים

ציון	מיומנות חשיבה	תשובון	
15 נק'	ידע (איתור פרטים)	1. ד	
15 נק'	ידע (איתור פרטים)	2.  ג. 	
10 נק'	לשון: אוצר מילים	3. א. 	
10 נק'	לשון: אוצר מילים	4. ג	
10 נק'	הכללה	5. ג	
10 נק'	רצף	6.  ב	
10 נק'	הסקה	7. ד	
10 נק'	הבנה רטורית	8. א	
10 נק'	סיבתיות	9. ג	
	הבעה בכתב	קריטריונים להערכה : ראה מדריך להערכה